Silambam

Silambam () atau Silambattam () atau Chilambam, merupakan seni bela diri Dravidian tradisional berasaskan pertempuran tongkat. Gaya ini dipercayai berasal dari Bukit Kurinji di Kerala masa kini sekitar, 5,000 tahun dahulu, di mana penduduk tempatan menggunakan tongkat buluh atau rotan bagi mempertahankan diri mereka daripada haiwan buas. Gaya ini turut disebut dalam kesusasteraan Sangam Tamil. Sebagaimana penulisan Sangam, Bukit Kurinji merupakan salah satu daripada lima pembahagian fisiografik (physiographic) dalam Tamilakam, yang kemudiannya dikenali sebagai Keralam selepas ketibaan Brahmin. Narikuravar dari Bukit Kurinji menggunakan tongkat yang dikenali sebagai Chilambamboo sebagai senjata bagi mempertahankan diri mereka daripada haiwan buas, dan juga bagi menunjukkan kemahiran mereka semasa perayaan keagamaan. Sarjana Hindu dan ahli yogi yang pergi ke pergunungan Kurinji bagi bertafakur tertarik dengan pertunjukkan kemahiran tinggi memutar Chilambamboo. Silambam telah diwujudkan sebagai salah satu seni mempertahankan diri tradisional dikalangan orang India sejak turun temurun. Kini penduduk tempatan di Malaysia dan Singapura yang berbangsa India, Melayu, Cina dan bangsa asing juga mengambil bahagian dalam seni Silambam.

 Umum 
Silambam sebahagian besarnya merujuk kepada tongkat atau gaya tempur menggunakan tongkat. Panjang tongkat biasanya sekitar 1.68 meter (lima setengah kaki). Saiz tongkat berkaitan dengan ketinggian pengguna silambam. Ia sepatutnya mencecah dahi sekitar tiga jari dari atas kepala, namun panjang yang berbeza digunakan mengikut keadaan tempur. Kayu sepanjang tiga kaki yang dikenali sebagai "sedi kuchi" boleh dibawa secara tersembunyi. Latihan berlainan diperlukan bagi mengendalikan tongkat yang berlainan kepanjangannya. Gaya biasa termasuk memegang tongkat pada satu hujung, tangan kanan hampir di bahagian belakang, manakala tangan kiri sekitar 40 sentimeter (16 inci) darinya. Kedudukan ini membenarkan pelbagai pergerakan badan dan tongkat, termasuk serangan dan tangkisan yang rumit. Pengamal silambam bersenjata dan tidak bersenjata menggunakan beberapa pola pergerakan kaki, tangan dan badan berasaskan pergerakan haiwan, terutamanya bentuk ular, helang dan monyet.

 Aspek Kesihatan dan Faedah Perubatan  
Pengamal atau latihan biasa Silambam dan Kai Silambam (Kuttu Varisai) akan mendapat manfaat kesihatan seperti meningkatkan fleksibiliti otot, penyelarasan lengan dengan mata, penyelarasan kaki dengan mata, menstabilkan postur badan, meningkatkan ketahanan otot, menambahkan kelajuan pergerakan badan, melancarkan otot dan sendi-sendi, ketahanan jantung dan paru-paru.

 Permulaan 
Mereka yang baru belajar diajar pola pergerakan kaki yang perlu mereka kuasai sebelum belajar teknik memutar, pola, dan kaedah menukar putaran mereka tanpa menghentikan pergerakan tongkat. Gerak kaki (Kaaladi Varisai) merupakan kunci utama bagi Silambam dan Kuttu Varisai (versi tangan kosong). Terdapat enam belas pergerakan antaranya empat yang utama. Perlahan-lahan, pejuang mempelajari pergerakan kaki agar selaras dengan pergerakan tongkat. Matlamat utama latihan adalah mempertahankan diri dari serangan beberapa musuh bersenjata.

Penekanannya pada tongkat membezakan Silambam dari Kalaripayattu Utara yang dianggap serupa dangan Kalaripayattu Selatan di mana teknik pertempuran memberi penekanan pada tangan kosong atau kayu ringkas atau pedang.

Silambam (kayu panjang), Sedi Kuchi (kayu pendek sepanjang tiga kaki), Savuku (cambuk), Maduvu juga dikenali sebagai Maru (tanduk rusa), Surul Pattai (pedang lembut mata dua atau mata tiga), Katti Kuttu (tikaman pisau), Val payattu atau val veesu atau vaal veechu (permainan pedang), Kuttu Varisai (teknik tangan kosong secara harafiah bererti urutan tumbukan), sheela atau cheela (pertahanan dua jari) kesemuanya berkait rapat dan boleh digelar sebagai satu kelompok senjata yang digunakan didalam seni mempertahankan diri Silambam.

 Sejarah 
Silambam dinaungi oleh Dinasti Chola silam, Dinasti Chera dan Raja-raja Pandya dari India Selatan semasa tempoh Sangam. Ia digunakan secara meluas oleh Maravar pada dari tentera Travancore.

Rujukan kepada "Silappadikkaram" dalam kesusteraan Sangam bahasa Tamil bertarikh semenjak abad ke-2 merujuk kepada penjualan tongkat Silambam, pedang, mutiara, dan perisai kepada pedagang asing. Pusat perdagangan silam di bandar Madurai terkenal keseluruh dunia dan dikatakan dilawati oleh Rom, Yunani Kuno dan Mesir Kuno antara yang mempunyai perdagangan laut tetap dengan raja Tamil silam. Tongkat silambam merupakan salah satu senjata seni bela diri, yang mendapat permintaan tinggi dari pelawat.

Maravar pada salah seorang dari Raja Travancore menggunakan "Silambam" dalam pertempuran perperangan mereka terhadap musuh. Tentera Raja Veerapandiya Kattabomman (1760–1799) kebanyakannya bergantung kepada kemahiran mereka menggunakan Silambam dalam perjuangan dan pertempuran menentang penjajahan Tentera British. 

 Inisiatif Dunia 

Silambam mula mendapat perhatian di peringkat antarabangsa melalui Jawatankuasa Perhimpunan Agung Pertubuhan Bangsa-Bangsa Bersatu (PBB), yang mengesyorkan Silambam Asia untuk mendapatkan pengiktirafan status di PBB. Majlis perasmian telah diadakan di Ibu Pejabat PBB di New York, Amerika Syarikat pada 21 Januari 2019. Walau bagaimanapun, wakil kerajaan China-Taipei telah membangkitkan persoalan berhubung konflik sempadan dalam catatan sejarah berkaitan Silambam. Sehubungan itu, permohonan telah dibuat agar organisasi Silambam Asia menyelesaikan isu tersebut melalui pengesahan oleh negara-negara anggota. Pada 30 Januari 2019, kerja-kerja substantif telah diselesaikan dan Silambam Asia berjaya memperoleh Status Khas di PBB.

Perkembangan ini diikuti oleh Persatuan Silambam Dunia, juga dikenali sebagai World Silambam Association, yang memperoleh Status Khas di Ibu Pejabat PBB di New York, Amerika Syarikat pada 29 Ogos 2022, serta turut terlibat dalam Matlamat Pembangunan Lestari Pertubuhan Bangsa-Bangsa Bersatu bagi kegiatan pembangunan antarabangsa.

 Dalam Budaya Popular 

Pada tahun 1950-an dan 1960-an, M. G. Ramachandran (MGR) mempopularkan silambam melalui adegan pertempuran dalam filem-filemnya. Beliau sendiri mempelajari seni ini daripada Guru Madurai Maadakulam Ravi. Antara filem yang memaparkan silambam ialah Thaikkupin Tharam, Periya Idathu Penn, Mugaraasi dan Thanipiravi.

 Rujukan 

 Lihat juga 
 Veerapandiya Kattabomman
 Varma Kalai
 Ayurveda

 Pautan luar 
 Silambam Asia 
 World Silambam Association 
 Silambam.in 
 Kerala History 

Kategori:Pertempuran tongkat
Kategori:Seni bela
Kategori:Seni bela Tamil